Vanja Terentieff

Vanja Terentieff (født 1968) er en norsk politiker (H). Hun var fra januar 2020 politisk rådgiver for fiskeri- og sjømatminister Odd Emil Ingebrigtsen i Solberg-regjeringen.

Terentieff har flere perioder bak seg som medlem av kommunestyret og formannskapet i hjembyen Vardø. Fra 2007 til 2012 var hun fylkessekretær for Nordland Høyre. Hun ble så daglig leder for Høyres Nord-Norge-kontor i Tromsø. I januar 2014 fikk hun permisjon fra denne stillinga for å tiltre som politisk rådgiver for Tromsøs byrådsleder Øyvind Hilmarsen. I 2015 fikk hun så plass i byrådet.

Fra 18. februar 2015 var hun medlem av byrådet i Tromsø med ansvar for næring, kultur og idrett. I perioden september 2015–2019 ble hun valgt inn som fast medlem i kommunestyret og komitéleder for kultur og idrett. I perioden september 2019–2023 var Terentieff medlem i kommunestyret og formannskapet i Tromsø.

Terentieff har årsstudium i prosjektledelse og bachelorgrad i økonomi og ledelse.

 Referanser 

 Kilder 
 «Tromsøs nye byråd», i Nordlys 19. februar 2015.
 Presentasjon på Tromsø kommunes nettsted; besøkt 21. februar 2015.


Kategori:Byråder i Tromsø
Kategori:Høyre-politikere i Troms
Kategori:Høyre-politikere i Finnmark
Kategori:Lokalpolitikere i Vardø
Kategori:Personer fra Vardø kommune